প্রতিমা নিরঞ্জনকে কেন্দ্র করে তৃণমূলের গোষ্ঠীকোন্দলের ছবি প্রকাশ্যে

বীরভূম: দুর্গাপুজোর মরশুমে প্রতিমা নিরঞ্জনকে কেন্দ্র করে তৃণমূলের দুই গোষ্ঠীর সংঘর্ষ। ঘটনায় জখম বেশ কয়েকজন। আহতরা হাসপাতালে ভর্তি। অনুব্রত গোষ্ঠীর লোকজনদের উপর হামলার অভিযোগ কাজল গোষ্ঠীর লোকজনদের বিরুদ্ধে। বীরভূমের সিউড়ির দু’নম্বর ব্লকের দমদমা অঞ্চলের ঘটনায় উত্তেজনা, পরিস্থিতি নিয়ন্ত্রণে পুলিশ।

বাঙালি শ্রেষ্ঠ উৎসব দুর্গাপুজো। পুজোর মরশুমেও রেহাই নেই। বীরভূমের সিউড়ি ২ নম্বর ব্লকের দমদমা অঞ্চলে শাসক দল তৃণমূল কংগ্রেসের ২ গোষ্ঠীর দ্বন্দ্ব ঘিরে উত্তেজনা। পরিস্থিতি সামাল দিতে সিউড়ি থানার পুলিশ। ঘটনায় জখম হয়েছেন বেশ কয়েকজন, যাদের ভর্তি করা হয়েছে সিউড়ি সদর হাসপাতালে।

আরও পড়ুন: এসআইআর প্রস্তুতি খতিয়ে দেখতে রাজ্যে আসছে নির্বাচন কমিশনের প্রতিনিধিদল

জানা গিয়েছে, শুক্রবার রাতে বীরভূমের তৃণমূলের কোর কমিটির কনভেনার অনুব্রত মণ্ডলের গোষ্ঠীর সিউড়ি ২ নম্বর ব্লকের কার্যকরী সভাপতি অশ্বিনী মন্ডলের লোকজন প্রতিমা নিরঞ্জন করছিলেন। অভিযোগ, বীরভূম জেলা পরিষদের সভাধিপতি কাজল শেখ অনুগামী ব্লক সভাপতি নুরুল ইসলাম লোকজনরা বহিরাগতদের নিয়ে এসে হামলা চালায়। অনুব্রত গোষ্ঠীর লোকজনদের অস্ত্রশস্ত্র দিয়ে মারধর করা হয় বলে অভিযোগ ওঠে। ঘটনায় বেশ কয়েকজন আহত হয়েছেন বলে খবর মিলেছে। গুরুতর জখম হয়েছেন অনেকে। কী কারনে নুরুল ইসলামর লোকজন ওপর গোষ্ঠীর উপর হামলা চালিয়েছে তা এখনও স্পষ্ঠ নয়। যদিও, পুরো ঘটনায় অভিযোগ অস্বীকার করেছেন কাজল অনুগামী হিসেবে পরিচিত নুরুল ইসলামের লোকজনরা।

দেখুন খবর: